Hei! Tässä Sid Roth.
Tervetuloa maailmaani, joka on luonnollisesti yliluonnollinen.
Valekristillisyys tempaa mukaansa seurakuntiamme.
PEW-tutkimuksen mukaan kristityistä 61 prosenttia -
harjoittaa tätä valeuskontoa tavalla tai toisella.
Seuraavaksi Yliluonnollista-ohjelmassa.
Onko olemassa yliluonnollinen ulottuvuus?
Tuntematon maailma?
Onko elämää kuoleman jälkeen?
Onko olemassa pimeyden voimia, jotka yrittävät estää siunauksia?
Onko olemassa enkeleitä, jotka suojelevat meitä yliluonnollisesti?
Voivatko unemme sisältää sanomia taivaasta?
Onko Jumala valmis tuomaan maailmaan parantumistsunamin?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Steven Bancarz, -
kuulemme puhuttavan new agesta erilaisissa tilanteissa.
Meistä valtaosa ei tiedä, mitä new age on. Selitäpä hieman.
New age on pakanallisten uskomusten ja rituaalien kokoelma.
Pakanallisuus viittaa hengellisyyteen, joka poikkeaa Raamatusta.
New agessa sekoittuu uskomuksia ja rituaaleja mm. buddhalaisuudesta, -
hindulaisuudesta, mystiikasta, kristalliparantamisesta, reikistä, -
astrologiasta, meditaatiosta ja joogasta.
Sen yleisimpiä oppeja ovat jälleensyntyminen -
ja usko, että ihminen on jumala tai että kaikki tiet vievät Jumalan luo.
New agen tavoite on valaistuminen tai hengellinen herääminen.
Sen mukaan ego on vain illuusio: jumala on kaikki, ja kaikki on jumala.
Tavoitteena on saavuttaa "Kristus-" tai "Jumala-tietoisuus".
Sitä opettaa osa nykyajan vaikutusvaltaisimmista henkilöistä, -
kuten Russell Brand, Jim Carrey, Ellen DeGeneres ja Oprah Winfrey.
Erittäin korkealta siis.
Mihin sillä tähdätään?
Yritetäänkö siihen saada mukaan kaikki ihmiset?
Tavoite on saavuttaa taso, jossa tajuaa olevansa itse jumala.
Se on henkilökohtainen taso.
Mikä sen tavoite on? - Herättää näkemään ihmisen todellinen luonto.
Pinnallisesti se kuulostaa hyvältä. - Niin kuulostaa.
Mutta se on valehengellisyyttä, eksytystä.
Saavutit new age -liikkeessä suurta menestystä. Millaista se oli?
Menestyin hyvin. Kotisivuillani käytiin 200 000―300 000 kertaa päivässä.
Olin hetken maailman suosituimman new age -sivuston pääkirjoittaja.
Se oli urani ja intohimoni.
Sain mainostuloja 40 000―50 000 dollaria kuukaudessa.
Uskoin, että näin Jumala siunaa ja palkitsee sen, -
että autan ihmiskuntaa heräämään ja vapautumaan materialismista.
Mutta Jeesus sanoo, että tämän maailman jumala on saatana.
Se ei aina näyttäydy sarvipäänä vaan äärimmäisen houkuttelevana.
En tiennyt, että palkitsijani oli saatana eikä Jumala niin kuin luulin.
Monet Hollywood-tähdet siis edistävät tätä.
Miten laajalle se on levinnyt?
New age -kirjoja on bestseller-listojen kärkipaikoilla.
Amerikkalaisista 40 % sanoo meditoivansa viikoittain.
USA:ssa on 36 miljoonaa joogaajaa. Se on 10 miljardin dollarin bisnes.
Kristalliala on miljardibisnes.
Selvänäkeminen, ennustaminen ja astrologia on 2 mrd:n USD:n ala.
Amerikkalaisista 27 % sanoo olevansa "hengellisiä" mutta ei uskonnollisia.
Eri new age -uskomuksia on runsaasti.
Kaikki yhteenlaskettuna amerikkalaisista 90―95 prosenttia -
hyväksyy new age -uskomuksia.
Se osoittaa, ettei new age rajoitu enää marginaaliseen hippiryhmään.
Se läpäisee koko läntisen kulttuurin ja ajatusmaailman.
Kerroit äsken suurenmoisista kokemuksistasi -
new agessa ja kotisivuillasi.
Kaikki kokemukset eivät olleet hyviä. Kerroitko niistä kotisivuillasi?
Kerroin, mutta elin harhassa. Todellisuudessa näin demonin.
Näin selkounen. Selkounessa ihminen tiedostaa näkevänsä unta.
Unessa tiedostaa näkevänsä unta.
Eteeni ilmestyi olio. Se veti minut ylös leijumaan kanssaan ilmassa.
Sillä oli punainen iho, musta viitta ja mustat merkit kasvoilla.
Sillä oli silmien välissä kolmas silmä, joka symboloi yliluonnollista voimaa.
Se avasi sen. Koin kolmen sekunnin ajan sekavuutta ja pimeyttä.
Kun selvisin siitä, huomasin leijuvani ruumiini yllä metrin korkeudella.
Demoni veti minut irti ruumiistani. Katsoin ympärilleni ja tajusin sen.
Yritin 4―5 minuutin ajan palata ruumiiseeni, turhaan.
Minulla ei ollut hallintavaltaa, kuten new age -liike väittää.
Ajatukset eivät suojele. Paholaisen kentällä noudatetaan sen sääntöjä.
Demonit pakottivat minut irti ruumiistani kahdesti.
Ikävä kyllä se vain pönkitti ylemmyydentuntoani -
kristittyjä ja keskivertoihmisiä vasten.
Ajattelin, että minulla oli nyt salaista tietoa ja voimaa.
Vartuit hyvässä kristillisessä kodissa.
Mikä löi ensimmäisen kiilan sinun ja raamatullisen kristinuskon välille?
Aivan: uskova koti, kristillinen koulu ja kotiopetus, -
seurakunta, kotikokouksia.
Se, mikä johti minut pois Raamatun maailmankuvasta ja kristinuskosta, -
oli ajatus avaruusolioista.
Näen sen valintana esimerkiksi televisiota katsoessa.
Minussa jokin sanoo: "Tuopa olisi mielenkiintoinen ohjelma."
Sitten Jumala sanoo: "Älä edes katso sinne päin." Sinä katsoit.
Katsoin Muinaiset avaruusoliot -ohjelman History-kanavalla.
Se esittelee muka todistusaineistoa avaruusolioiden vierailusta historiassa.
En tiennyt, että sekulaarikin tiede pitää niitä hengenmaailman olioina, -
ei avaruusolioina. En tiennyt sitä.
Pidin new agen käsitystä ainoana oikeana.
En pystynyt sovittamaan sitä yhteen luomiskertomuksen kanssa.
Kuoliko Jeesus kaikkien planeettojen puolesta, joilla on elämää?
Se ei sopinut kristinuskon kanssa.
Tarjolla on paljon hyvää opetusta, mutten tiennyt sitä.
Raamattu sanoo, että ilman tietoa kansa tuhoutuu. Niin minulle kävi.
Kuinka paljon tienasit suosiosi huipulla -
tässä bisneksessä?
Kuukausituloni oli 40 000―50 000 dollaria.
Kolmen ekan viikon aikana tienasin yli 50 000 dollaria.
Ostin urheiluauton käteisellä.
Uskova isäni seisoi auton vieressä. Avasin ikkunan.
Näin eksyksissä olin. Sanoin: -
"Etsikää ensin Jumalan valtakuntaa, niin saatte kaiken muunkin."
New agessa opetettiin, että Jumalan valtakunta on tietoisuuden tila.
Uskoin, että autan ihmisiä pääsemään siihen ja Jumala palkitsee minut.
Näen, mitä oli meneillään ulkoisesti. Haluaisin kuitenkin tietää, -
miten paljon sinulla oli mielenrauhaa ja miten hyvin voit sisäisesti?
Jeesus sanoo, että syntiä tekevä on synnin orja. Olin synnin orja.
Ef. 5:8:ssa ei sanota, että olitte ennen pimeitä, mutta nyt olette valoa.
Siinä sanotaan, että te olitte pimeys. Minä olin pimeyttä.
Ajatukseni ja aikeeni olivat jatkuvasti pahoja. Olin addikti, väkivaltainen, -
himokas, ahne, masentunut, rikkinäinen ja turmeltunut.
En ollut hengellisesti sairas vaan hengellisesti kuollut.
Elämäni oli täyttä kaaosta.
Ulkonaisesti olit menestyvä. - Se näytti unelmaelämältä.
Moniko katsoja mahtaa esittää roolia kuin näyttelijä -
mutta sisäisesti on hajoamassa?
Stevenin vapautti yliluonnollinen ilmestys.
Se näytti hänelle jotain, jota new age ei pystynyt tarjoamaan.
Jatkamme hetken kuluttua.
ISN on paljon muutakin kuin vain kristillinen tv-kanava.
ISN-sovellus tuo ohjelmavirran 24/7 mobiililaitteelle tai älytelevisioon.
Voin katsoa lempiohjelmaani milloin haluan.
Ohjelmat muuttavat ihmisten elämää.
Monet ovat parantuneet ja saaneet rukousvastauksia.
Valmistaudu saamaan yliluonnollinen läpimurto, parantuminen ja ihme.
Lataa ilmainen ISN-sovellus.
Steven, ulkonaisesti näytit erittäin menestyvältä.
Sisäisesti olit hajoamassa osiin.
Miten ihmeessä vapauduit?
Raamattu sanoo, että synnillä on aina seuraus.
Seuraukset alkoivat näkyä minussa.
Minun oli lopulta alettava tunnustaa syntejäni läheisilleni.
Se oli ensimmäinen kerta, kun todella katsoin peiliin -
ja tunnustin olevani rikkinäinen, turmeltunut ja kieroutunut synnin orja.
Uskova äitini rukoili puolestani koko ajan ollessani mukana new agessa.
Hän kysyi, olenko jo valmis antamaan elämäni Herralle.
Minulla oli Jeesuksesta aavistuksia, joita yritin painaa alas.
Jokainen new age -opettaja yrittää selittää Jeesusta ja Hänen työtään, -
ei ikinä Buddhaa tai Muhammedia. Minulle se oli hälytyskello.
Niinpä rukoilin: "Jeesus, jos olet olemassa, näytä, kuka olet.
En halua laittaa Sinua new age -muottiin."
Kului pari viikkoa. Ei tapahtunut mitään. Sitten tunnustin lisää syntejä.
Silloin tuli pohjakosketus. Minulla ei ollut mitään jäljellä. Ei voimaa.
Minussa ei ollut mitään hyvää. Minusta ei ollut elämäni herraksi.
Menin taloni takaparvekkeelle.
Typerän 370 neliön taloni.
Vajosin Herran jalkojen juureen itkien.
Tein ensimmäistä kertaa parannusta.
Ymmärsin, että olin tehnyt väärin Pyhää Jumalaa kohtaan.
Itkin Hänen edessään anteeksi pyytäen. En tiennyt, mitä tapahtuisi.
Luovutin Hänelle kaiken. Samassa tunsin, kuinka Hänen läsnäolonsa -
lähestyi taivaanrannasta. Se valtasi minut.
Kun kerrot siitä, minäkin voin tuntea Jumalan läsnäolon lähestyvän.
Voitteko tekin tuntea sen?
Jatka vain. - Hänen läsnäolonsa alkoi vallata minua.
Samalla se alkoi täyttää minua.
Se oli Persoonan läsnäolo, joka todisti itse itsestään.
Tiesin, että se on Uuden testamentin Jeesus, -
jota epävanhurskaudessani olin tukahduttanut.
Päässäni ei ollut muuta ajatusta kuin "Jeesus on Herra."
Hän on Jumalan Poika. Yksinkertaista! Olin tehnyt siitä liian monimutkaista.
Eräs asia todellakin mursi minut.
Herra näytti minulle, miten luomakunta reagoi Hänen läsnäoloonsa.
Pystyin kuulemaan ja havaitsemaan Hengessä, että luonnon äänet, -
heinäsirkat, puunlehdet ja tuulen humina toivat Hänelle kunniaa.
Koko luomakunta kaiutti sitä. Minä kuulin sen Hengessä.
Jumala tiesi, että sinun piti kokea se.
Totta. Uskoin, että luonto on jumala. Että minä olen jumala.
Jeesus osoitti, että luontokin tietää, kuka Hän on.
Jos luontokin tunnustaa Jeesuksen herruuden, -
mikä minä olen kieltämään sen?
Menin takaisin sisälle täynnä Pyhää Henkeä.
Yhtäkkiä ymmärsin, että new age on demonista eksytystä, -
jolla ihmisiä johdetaan pois uudestisyntymän kokemuksesta.
En ole sen jälkeen kirjoittanut new age -artikkeleita.
Lopetin työni samana yönä. Myin taloni, autoni.
Julkaisin anteeksipyyntövideon.
En enää kirjoita. Olen nyt uudestisyntynyt kristitty.
Halusin kertoa todistukseni.
Kerroit sadoilletuhansille new agen kannattajille, että Jeesus on Herra.
Demonit eivät pitäneet siitä.
Ne hyökkäsivät kimppuusi. Mitä tapahtui?
Koin yön kauhuja ja näin painajaisia.
Tavaroita putoili hyllyiltä.
Tuntui kuin demonivoimat olisivat olleet valloillaan.
Sitten Pyhä Henki alkoi osoittaa, että hyökkäykset johtuivat siitä, -
että annan demoneille laillisen maaperän ja oikeuden -
säilyttämällä talossani okkultistisia esineitä.
Mitä teit niille?
Sytytin nuotion. Kannoin ne yhteen kasaan ja poltin ne.
Kaikki esineet, rihkama, korut, vaatteet ja epäjumalankuvat.
Talooni tuli heti hengellinen läpimurto ja selkeys.
Surullista on, -
että new age -liike tunkeutuu myös seurakuntaan.
Mainitsit PEW-tutkimuksen, -
jonka mukaan kristityistä 61 prosenttia on sotkeutunut siihen.
Haluan kuulla, missä muodossa. Jatkamme hetken kuluttua.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Jumalan yliluonnollisuus ei tunne rajoja.
Nyt voit saada varustusta ihmeisiin milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Jumala ei ole rajoitettu, ei myöskään pääsysi yliluonnolliseen.
Steven, olit saanut monenlaisia kokemuksia ja tuntemuksia -
ollessasi mukana new agessa.
Miltä tuntui, kun Jeesus ilmaisi sinulle itsensä?
Miten ne erosivat keskenään?
Silmiinpistävin ero oli se, että Jeesuksen läsnäolossa -
tiesin löytäneeni vastauksen kysymyksiini identiteetistäni -
ja elämän tarkoituksesta. Minä olin tyytyväinen.
Tiesin saaneeni yhteyden totuuteen, korkeimpaan totuuteen.
Etsintä oli ohi, ja piti vain alkaa kasvaa totuudessa.
Muistan katselleeni new age -kirjojani ja kokeneeni rauhaa, -
jota en löytänyt new agesta.
Tiesin, että Totuuden Henki, Jeesus, elää nyt sisimmässäni.
Tiesin, että se on korkein mahdollinen totuus: Kristuksen tunteminen.
Hänen läsnäolossaan tuntui kuin minua olisi murskattu timantin tavoin.
Heprean sanassa "kirkkaus" on painavuuden tuntu.
Koin tuon painavuuden ylläni.
Kun se tulee ylleni, minun täytyy välillä kumartaa, -
sillä se tuntuu painavalta.
Tekee mieli kumartaa. New agessa mikään ei herättänyt halua kumartaa.
Hengellinen ihminen kyllä tunnistaa Jumalan läsnäolon.
Kerropa, millä tavalla new age näkyy seurakunnissa.
Mutta sitä ennen selitäpä yksi asia.
Olet sanonut, että Oprah Winfrey on new agen johtohahmoja.
Hän on. Tuskin kukaan muu on yhtä paljon edistänyt lännessä new agea.
Se on raju väite, mutta hän on televisio-ohjelmissaan -
ja kirjakerhossaan mainostanut ja myynyt -
miljoonia ja kymmeniä miljoonia new age -kirjoja.
Hän johtaa koko show'ta lännessä.
Mitä tulee new agen vaikutukseen seurakunnassa, -
osaksi se johtuu new agen yleisyydestä kulttuurissamme.
Siksi se valuu seurakuntiinkin vähitellen.
Yksi esimerkki on kontemplatiivinen rukous.
Se on eri asia kuin pohdiskeleva rukous.
Kontemplatiivisessa rukouksessa valitaan mantra, esimerkiksi sana, -
ja sanaa toistellaan mielessä yhä uudelleen.
Ei luoda yhteyttä Jumalaan, vaan tietoisuus pyritään suuntaamaan niin,-
että "itse" häviää ja saavutetaan "puhdas tietoisuus" -
tai "ykseystietoisuus" Jumalan kanssa.
Toinen esimerkki on enkeli-ouijalauta.
Siinä ei oteta yhteyttä saatanaan vaan "suojelusenkeliin".
Onko näiden harjoittaminen vaarallista kristityille? - Erittäin vaarallista.
Raamattu sanoo, että saatana tekeytyy valkeuden enkeliksi.
Mistä tietää, ettei ota yhteyttä saatanaan?
Ellei ymmärrä olla harjoittamatta sitä, ei myöskään osaa erotella henkiä.
Toinen esimerkki seurakunnista on jooga.
Siitä kiistellään, mutta se on kuitenkin käytännössä hindulaisuutta.
Käykää mieluummin fysioterapeutilla, kiropraktikolla tai kunto-ohjaajalla.
Se on osoitettu yhtä tehokkaaksi selkäkivun lievittäjäksi kuin jooga.
Monet joogaliikkeet on nimetty hindulaisuuden jumalten mukaan.
Asennoilla pyritään kutsumaan niiden piirteitä ja ominaisuuksia.
Tietämättömyys ei siis ole tekosyy. - Raamattu kieltää epäjumalat.
Mitä on Kristus-tietoisuus? - Tärkeä new age -opinkappale.
Se opettaa, että ihmisellä on luonnostaan yhteys Jumalaan, -
emme vain tiedä sitä.
Niinpä new age opettaa, että meistäkin voi tulla kristuksia.
Se on pelottavaa ja vaarallista. Jeesus varoittaa, että lopunaikoina -
tulee monia, jotka väittävät itseään kristukseksi, ja he eksyttävät monia.
Viittaako Hän tusinaan kulttijohtajia, joiden vaikutus on hyvin rajallinen, -
vai miljooniin ja miljooniin new agen harjoittajiin, -
jotka uskovat olevansa kristuksia?
Uskoitko sinä niin? - Uskoin, että minä ja kaikki muutkin olivat jumalia.
Eikö saatana sanonut Eevalle niin? Että voit olla kuin jumala.
Siitä kaikki juontaa juurensa.
On olemassa väärennös ja aito. Miksi kukaan haluaisi halpaa väärennöstä, -
kun voi saada aidonkin?
Haluan rukoilla kanssanne. Lupaan, että jos lausut rukouksen -
niin vilpittömästi kuin pystyt ja ääneen, -
Jumala ei valehtele, -
ja elämässäsi tapahtuu monumentaalisia muutoksia -
ikuisuuksiin asti. Lausu perässäni tämä rukous.
Rakas Jumala, olen syntinen.
Sinua ja vain Sinua vastaan olen minä syntiä tehnyt.
Olen pahoillani.
Uskon, että Jeesuksen veri puhdistaa minut.
Ja nyt kun olen puhdas, Jeesus, tule sisimpääni.
Teen Sinusta Herrani.
Olen onnellinen saadessani tuntea Sinut.
Aamen.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Ihmeet, joita näytämme ohjelmassa, hämmästyttävät ihmisiä.
Nyt katsojat saavat saman kosketuksen Jumalalta. Sinäkin voit!
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsella huippuopettajien erikoisjaksoja -
ja kymmeniä Yliluonnollista-jaksoja.
Lataa sovellus ilmaiseksi sovelluskaupasta.
TV-aikataulu sopi vanhemmilleni. ISN seuraa minun aikatauluani.
Valmistaudu läpimurtoosi, parantumiseesi ja ihmeeseesi.
Lataa ilmainen ISN-sovellus.
Ensi viikolla: -
Oletko valmis vastaanottamaan Jumalan siunauksia ja voiman?
Katso seuraava Yliluonnollista-jakso.
Opit, miten saada yliluonnollinen ihmeitä tekevä voima virtaamaan.
Valmistaudu myös läpimurtoon omassa elämässäsi. Nähdään!
Suomennos: Marianne Tenetz